ئۆڵۆمپیادی ھاوینەی ٢٠٠٠
ئۆڵۆمپیادی هاوینەی ٢٠٠٠، زۆرجار ناسراو بە سیدنی ٢٠٠٠ یان ئۆڵۆمپیادی هەزار ساڵە، ٢٣هەمین خولی یارییەکانی ئۆڵۆمپیادی هاوینە بوو کە لە ڕێکەوتی ١٥ی ئەیلوول بۆ ١ی تشرینی یەکەمی ٢٠٠٠ لە سیدنی، نیو ساوت وێڵز، ئوستڕالیا بە بەشداری ١٩٩ وڵات یارییەکانی بەڕێوەچوو. ئۆڵۆمپیادەکە بۆ دووەمین جار لە ئوستراڵیا و نیوەگۆی باشوور میوانداریکرا ،کە  یەکەمییان لە  ئۆڵۆمپیادی هاوینەی ١٩٥٦ بوو.
شاری سیدنی لە ساڵی ١٩٩٣ وەک شاری خانەخوێی یارییەکانی ئۆڵۆمپیادی هاوینەی ٢٠٠٠ دیارکرا . خەرجی ئامادەکاریەکان ٦ی بیلۆین دۆلاری ئوسترالی تێچوو .لەلایەن وەرزشکاران و میدیاکاران وە هەروەها لێژنەی نێودەوڵەتی ئۆڵمپی ستایشی کارەکان کران وەک یەکێک لە سەرکەوتووترین پاڵەوانیەتی خولەکە لە قەڵەمدرا .١٠٬٦٥١ ھەزار وەرزشوان لە ١٩٩ وڵاتی جیاواز لە ٣٠٠ پێشبڕکێ لە ٢٩ وەرزشی جیاوازدا ڕکابەری یەکتریان کرد بە مەبەستی بەدەست ھێنانی مەدالیا. وەرزشوانانی ٨٠ ولاتی جیاواز بوونە خاوەنی یەکێک لە مەدالیاکانی ئۆڵۆمپیاد، ئەمریکا زۆرترین مەدالیای زێری بەدەست ھێنا کە ٣٧ دانەبوو و لە ھەمانکاتدا زۆرتین مەدالیای گشتی بەدەست ھێنا کە ٩٣ مەدالیا بوو. دوای ئەو وەرزشوانانی ولاتی ڕووسیا ھات بە بردنەوەی ٣٢ مەدالیای زێڕ و ٨٩ مەدالیای گشتی، و ولاتی چین پلەی سێیەمی بەدەست ھێنا پاش ئەوەی ٢٨ مەدالیای زێری بردەوە. ھەروەھا وەرزشوانانی ئوسترالیا وڵاتی خانەخوێ بەبردنەوەی ١٦ مەدالیا پلەی چوارەمی بەدەست ھێنا. ھەریەکە لە کامیرۆن، کۆڵۆمبیا، لاتڤیا، مۆزامبیک و سلۆڤێنیا بۆ یەکەم جار مەدالیای زێڕیان لە مێژووی خۆیاندا بەدەست ھێنا، لەکاتێکدا ڤێتنام، باربادۆس، مەکدۆنیا، کووەیت، قرغیزستان و سعودیە یەکەم مەدالیای ئۆڵۆمپیادیان بەدەست ھینا.

وڵاتی خانەخوێ 
شاری سیدنی لە ٢٤ی ئەیلوولی ١٩٩٣ وەک شاری میوانداری یارییەکانی ئۆڵۆمپیادی هاوینەی ٢٠٠٠ هەڵبژێردرا ، پاش ئەوەی لە چوار خولی دەنگدان توانی لە هەریەکە لە شارەکانی بەرلین  ، پەکین ، ئەستەمبۆڵ ، مەنچستر دەنگی زیاتر بەدەست بهێنێت .بەمەش بۆ دووەم جار لە مێژوودا ئوسترالیا میوانداری یارییەکانی ئۆڵۆمپیادی کردەوە . پێشتریش ئوسترالیا شاری مێلبۆرنی بۆ میوانداریکردنی یارییەکانی ئۆڵۆمپیادی هاوینەی ١٩٩٦ کاندید کردبوو بەلام نەیتوانی دەنگی پێویست بەدەست بهێنێت .پەکین لە میوانداریکردنی ئۆڵۆمپیادی ٢٠٠٠ بێبەشکرا بەلام لە ساڵی ٢٠٠١ توانی مافی میوانداریکردنی ئۆڵۆمپیادی هاوینەی ٢٠٠٨ بەدەست بهێنێت ، هەروەها مافی میوانداریکردنی ئۆڵۆمپیادی زستانەی ٢٠٢٢ لە ساڵی ٢٠١٥ وەرگرت . هۆکاری شکستی پەکین بەرامبەر سیدنی بۆ میوانداریکردنی ئۆڵۆمپیادی ٢٠٠٠ وەک گورزێکی گەورە بۆ چین لێکدرایەوە لەگەڵ ئەوەش هێشتا هۆکاری دەنگدانی ئەندامانی  لێژنەی نێودەوڵەتی  ئۆڵمپی بە سیدنی نەزانراوە بەڵام هەڵمەتەکەی هیومەن ڕایتس بۆ وەستاندنی پەکین لە پێشەلکاریەکانی  مافەکانی مرۆڤ کاریگەری هەبووبێت لەسەر پڕۆسەی دەگدان وەک وەلامێک بۆ چین . هەر زوو لە خولی یەکەم شاری ئەستەمبۆڵ بە ٧ دەنگ لە پڕۆسەکە دوورکەوتەوە پاشان لە خولی دووەم شاری بەرلین دورخرایەوە وە لەخولی سێیەم شاری مانچستەر دورخرایەوە . بەم شێوەیە ڕکابەرییەکە لە نێوان شاری پەکین و سدنی مایەوە . لەخولی چوارەم و کۆتایی سیدنی بە ٤٥ دەنگ بەرامبەر ٤٣ دەنگ بۆ پەکین مافی میوانداریکردنی ئۆڵۆمپیادی هاوینەی ٢٠٠٠ بەدەست هێنا . 

شار وڵات خولی

خشتەی یارییەکان

خشتەی مەدالیاکان 

ئەمە ڕیزبەندی دەیەکەمەکانی وەرگرانی مەدالیاکانی ئۆڵۆمپیادی هاوینەی ٢٠٠٠ ، ڕیزبەندیەکە لەو سەرچاوەکانی لێژنەی ئۆڵمپی نێودەولەتی وەرگیراوە 

 Host nation (Australia)

سەرچاوەکان 
 

ئۆڵمپیکی ھاوینەی ٢٠٠٠